На основу члана 76. Закона о култури (“Службени гласник РС“, број 72/2009, 13/2016 и 30/2019 – испр и 6/20), члана 7. Уредбе о критеријумима мерилима и начину избора пројеката у култури који се финансирају и суфинансирају из буџета РС, аутономне покрајине, јединице локалне самоуправе („Службени гласник РС“, број 105/16 и 112/17), члана 8. Правилника о начину, критеријумима и поступку доделе средстава из буџета Општине Владичин Хан за подстицање пројекта од јавног интереса које реализују удружења(„Службени гласник Града Врања“ број 9/19) члана 70. Статута Општине Владичин Хан („Службени гласник Града Врања“, број 4/2019), члана 30. Одлуке о Општинском већу Општине Владичин Хан („Службени гласник Града Врања“, број 9/2019), и члана 73. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан на седници одржаној дана 09.02.2021.. године, доноси :

**Р Е Ш Е Њ Е**

**О образовању стручне комисије** **за спровођење јавног конкурса за избор** **пројекта/програма у култури који се финансирају или суфинансирају средствима буџета Општине Владичин Хан**

**I**

Образује се стручна комисија за спровођење јавног конкурса за избор пројекта/програма у култури који се финансирају или суфинансирају средствима буџета Општине Владичин Хан у саставу:

1. Часлав Младеновић директор Центра за културне делатности туризам и библиотекарство општине Владичин Хан
2. Драгана Филиповић организатор културне активности у установи Центар за културне делатности туризам и библиотекарство
3. Срђан Младеновић службеник у Општинској управи општине Владичин Хан

**II**

Задатак комисије из члана 1. овог решења је да:

- припреми предлог јавног позива за избор пројеката/програма у култури који се финасирају / суфинансирају из средстава буџета општине Владичин Хан и достави Општинском већу

- у зависности од квалитета предлога пројекта изврши оцену пројеката на основу критеријума за избор пројеката,

- да за сваки пројекат који се разматра сачини писмено образложење у коме се наводе разлози за прихватање или неприхватање пројекта,

- одреди број пројекта који ће бити подржани и висину средстава којима ће се одређени пројекат финансирати из буџета Општине Владичин Хан,

- да сачини списак изабраних пројеката и износе финасијских средстава

- утврди прелиминарну листу изабраних пројеката и сачини предлог одлуке о избору пројекта који ће се финасирати или суфинасирати из буџета Општине Владичин Хан са наведеним износима новчаних средстава и исти достави Општинском већу најкасније у року од 30 дана од дана истека рока за подношење пријаве на јавни позив

- објави прелиминарну листу на интернет страници Општине Владичин Хан и порталу е- управе

- размотри приговоре на објављену листу вредновања и рангирања и да образложен одговор по приговору

- достави Општинском већу Општине Владичин Хан предлог одлуке о расподели средстава у року од три дана од дана одлучивања по приговорима.

Уколико се износ одобрених средстава разликује од тражених средстава за финансирање пројекта комисија ће накнадно затражити од подносиоца пројекта да се буџет пројекта усагласи са одобреним средства за финансирање.

**III**

Решење ступа на снагу даном доношења.

**IV**

Решење доставити: Члановима комисији и архиви.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-13/10/ 21/-III**

**П Р Е Д С Е Д Н И К**

Горан Младеновић